gl en gl es gl en it gl en gl gl gl es gl gl es gl gl gl gl gl es gl en en gl gl es gl en fr en
Recensión: María Solar, Quokka Moka
Título: Quokka Moka Autora: María Solar
Ilustrador: Victor Rivas Editorial: Xerais ISBN: 9788491214830 Nº de páxinas: 152 páxs
Os quokkas son os únicos animais do mundo que sempre sorrín. Unha especie australiana de marsupiais que está en perigo de extinción. Imaxinas un animal que sempre sorrí, pero que é realmente insoportable? Pois esa é a nosa Quokka Moka. Insoportable ata fartar. Un día, sen querer, extermina a súa especie e só sobreviven ela e mais a súa riseira avoa, que quedou moi enfadada. As dúas, coa axuda do espírito do sapo Roco, o seu mellor amigo, deberán ir ao Antiuniverso na procura dos quokkos para tentar recuperar a especie.Unha divertida aventura vivida entre o mundo do dereito e o mundo do revés.
Ás veces é necesario que os máis pequenos atopen títulos cos que teñan unhas horas de diversión tan intensas que orixinen neles a necesidade de consumir historias. Se tivese que entreter a un neno toda a tarde cunha lectura fantasiosa e divertida, sen dúbida Quokka Moka sería unha das miñas opcións.
Durante a lectura deste título paseino fenomenal. Unha historia delirante, nada habitual e profundamente cómica sería unha descrición xenial para o novo libro de María Solar. Os máis pequenos da casa e tamén os seus adultos teñen a oportunidade de gozar dun libro que inmediatamente converte os seus lectores en quokkas, é dicir, non poden parar de sorrir coas ideas de bombeiro de este peculiar grupo de animais.
O tandem María Solar-Victor Rivas consegue crear un mundo de diversión, cheo de cores e de historias disparatadas que consegue que os lectores non aparten a vista das páxinas e mesmo se deteñan a comentar as fantásticas ilustracións de Victor Rivas.
Ilustración de Victor Rivas en Quokka Moka. (Fonte: http://vrilustracion.blogspot.com)
En resumo, un libro coma este é unha delicia. Sen dúbida recomendo este título a todos os nenos e nenas galegos e ós pais que non atopan ese libro que sexa capaz de converter ós fillos en lectores voraces. Este pode ser un dos libros e, por sorte, témolo na nosa lingua.
Soy un párrafo. Haz clic aquí para agregar tu propio texto y edítame. Es muy sencillo.
Use tab to navigate through the menu items.
Se non queres perder ningunha das novas publicacións.